**5. sz melléklet**

**ELEKTRONIKUS MEGFIGYELŐRENDSZER (KAMERA) ALKALMAZÁSA TÁRGYÁBAN MUNKAVÁLLALÓI TÁJÉKOZTATÁS**

* a Munkáltató elsősorban emberi élet, testi épség, személyi szabadság védelme, vagy vagyonvédelem céljából alkalmazza a megfigyelőrendszert.
* A munkáltató területén elhelyezett kamerák: Németbánya Fő tér 3. (folyósón elhelyezett kamera, mely a folyósót és az ajtón belépőket figyeli).
* A megfigyelést végző személyek: mindenkori Polgármester és az általa kijelölt harmadik személy.
* A felvételeket a munkáltató 3 munkanapig tárolja. Három napnál hosszabb ideig történő felvételmegőrzés csak külön törvény szerinti kivételes ok esetén lehetséges.
* Az adatok megismerésére jogosult személyek köre:

1. Polgármester, aki egyben a munkáltatói jogkör gyakorlója,
2. a mindenkori polgármester által egyedi esetben, erre írásban felhatalmazott személy.

* A munkavállalókat a megfigyeléssel kapcsolatban az alábbi jogok illetik meg:

A tájékoztatás kéréshez való jog

Munkavállaló tájékoztatást kérhet arról, hogy a Munkáltató milyen adatot, milyen jogalapon, milyen adatkezelési cél miatt, mennyi ideig kezeli. A kérelmére haladéktalanul, de legfeljebb 25 napon belül, tájékoztatást kell küldeni.

A helyesbítéshez való jog

Munkavállaló kérheti bármely adatának módosítását. Erről kérelmére haladéktalanul, de legfeljebb 25 napon belül intézkedni kell és tájékoztatást kell küldeni.

A törléshez, zároláshoz és felvételek megtekintéséhez való jog

A munkavállaló, ha jogát, jogos érdekét a képfelvétel érinti, úgy a rögzítéstől számított 3 munkanapon belül jogának, vagy jogos érdekének igazolásával kérheti, az adatot a Munkáltató ne semmisítse meg, ne törölje, azaz a felvételeket zárolja. A zárolás iránti kérelem a kamerák általi rögzített felvételekbe való betekintésre, vagy a felvételeken látható eseményre vonatkozó tájékoztatáskérésre irányulhat. A kérelem teljesíthetőségéról annak beérkezésétől számított 3 munkanapon belül a Munkáltatói jog gyakorlója dönt, melyről az érintettet írásban értesíti. A kérés engedélyezése esetén a betekintést az érintettel előzetesen egyeztetett időpontban, de legfeljebb a kérelem beérkezésétől számított 15 napon belül biztosítani kell a munkáltatói jogkör gyakorlója által kijelölt személy jelenlétében. A felvételekbe való betekintési jog korlátozott, az érintett kizárólag azon időpontok közötti felvételeket tekintheti meg, amíg a kamerával megfigyelt területen tartózkodott és kizárólag azoknak a kameráknak a felvételeit tekintheti meg, amelyeken keresztül rögzítették a képmását, cselekvését. A felvételen szereplő más érintettek személes adatai védelméhez fűződő jogának érvényesítése érdekében az érintett az Info tv. alapján, a felvételekről másolatot nem kérhet és nem is kaphat.

A tiltakozáshoz való jog

Munkavállaló a megadott elérhetőségeken keresztül tiltakozhat az adatkezelés ellen. A tiltakozást a kérelem benyújtásától számított legrövidebb időn belül, de legfeljebb 15 napon belül meg kell vizsgálni, annak megalapozottsága kérdésében döntést kell hozni és a döntésről tájékoztatást kell küldeni.

Amennyiben a fenti jogok érvényesítése a Munkáltató által elutasításra kerül, hogy a Munkáltató erről írásban köteles a Munkavállalót tájékoztatni indokai megjelölése mellett.

* Az adatkezeléssel kapcsolatos jogérvényesítési lehetőség

Nemzeti Adatvédelmi és Információszabadság Hatóság

Postacím: 1530 Budapest, Pf.: 5.

Cím: 1125 Budapest, Szilágyi Erzsébet fasor 22/c.   
Telefon: +36 (1) 391-1400   
Fax: +36 (1) 391-1410   
E-mail: ugyfelszolgalat@naih.hu   
URL https://naih.hu   
koordináták: É 47°30'56''; K 18°59'57''

A Munkavállaló a jogainak megsértése esetén az adatátvevő az Adatkezelő ellen bírósághoz fordulhat. A bíróság az ügyben soron kívül jár el. A pert az érintett - választása szerint - a lakóhelye, vagy tartózkodási helye szerint illetékes törvényszék előtt is megindíthatja.

A jelen tájékoztatóban foglaltakat tudomásul vettem, a tájékoztató egy példányát átvettem.

Dátum

……………………………………….

aláírás